Lobos de Arga

Lobos de Arga é un filme español de comedia e terror protagonizada por Gorka Otxoa e dirixida por Juan Martínez Moreno, con localizacións en Galicia. Estreouse en galego na TVG o 14 de abril de 2014.

 Sinopse 
No ano 1910 a Marquesa dos Mariño de Arga (Galicia) recibiu unha maldición dunha xitana sentenciada a morte pola propia marquesa. Cando o seu fillo varón cumpra 10 anos converterase nun lobishome, ademais de que os veciños tamén se converterán unha vez cada 100 anos.

Un século despois, o último descendente dos Mariño, Tomás (Gorka Otxoa), un escritor mediocre, regresa á súa aldea para recibir unha homenaxe sen saber que a "honra" é ser sacrificado nun ritual no que debe alimentar á besta co seu propio sangue para acabar coa maldición.

 Personaxes 
 Gorka Otxoa como Tomás Mariño
 Carlos Areces como Calixto
 Secun de la Rosa como Mario
 Manuel Manquiña como Evaristo
 Luis Zahera como Sarxento da Garda Civil
 Mabel Rivera como Avoa de Tomás Mariño
 Coté Soler como Garda Civil
 Marcos Ruíz como Diego
 Xosé Manuel Olveira "Pico" como Dono do bar
 Dorotea Bárcena como Muller do dono do bar
 Xulio Lago como Home cego
 Ramsés como Vito, o can

 Produción 
É unha coprodución de Vaca Films e Telespan 2000, na que participou tamén a TVG. Rodouse durante nove semanas entre Galicia e Madrid e contou cun orzamento de 5 millóns de euros, dos que unha boa parte se destinou ós efectos especiais, maquillaxe e caracterizacións.

 Galardóns e nomeamentos 
 2011: Premio do Público á mellor longametraxe da Semana de Cine Fantástico e de Terror de San Sebastián. 
 2012: Premio do Público no Dead by Dawn Horror Film Festival (Escocia).

 Premios Mestre Mateo 
 Ano  Categoría  Receptor  Resultado11ª ediciónMellor filmeTomás CimadevillaNomeadoMellor montaxeNacho Ruíz CapillasNomeadoMellor maquillaxe e peiteadoRaquel Fidalgo e Fermín GalánGañador

 Notas 

 Véxase tamén 
 Ligazóns externas 

 Web oficial da película 
 Vídeos da rodaxe en rtve.es 
 Ficha no soportal do audiovisual galego.

Categoría:Filmes de 2011
Categoría:Filmes de España
Categoría:Filmes en lingua castelá
Categoría:Filmes de Vaca Films
Categoría:Filmes de lobishomes
Categoría:Filmes ambientados en Galicia
Categoría:Filmes de 2011 con versión en galego